“รพ.ราชพฤกษ์” เคาะราคาขาย IPO ที่ 4.80 บ. จ่อเทรด SET ก.พ.นี้
“โรงพยาบาลราชพฤกษ์” หรือ RPH ผู้ประกอบธุรกิจโรงพยาบาลเอกชนที่ให้บริการในระดับทุติยภูมิ เคาะราคาขาย IPO จำนวน 163.78 ล้านหุ้น ที่ 4.80 บาท เปิดจอง 15-17 ก.พ.60 จ่อเทรด SET ก.พ.นี้ โดยมีบล.ธนชาต เป็นที่ปรึกษาทางการเงิน
14 ก.พ. 2560

บริษัทโรงพยาบาลราชพฤกษ์ จำกัด (มหาชน) หรือ RPH ระบุว่า บริษัทกำหนดราคาเสนอขายหุ้นสามัญเพิ่มทุนที่เสนอขายให้ประชาชนทั่วไปครั้งแรก (IPO) ที่หุ้นละ 4.80 บาท โดยจะเปิดให้จองซื้อในช่วงวันที่ 15-17 ก.พ.และนำหุ้นเข้าจดทะเบียนในตลาดหลักทรัพย์แห่งประเทศไทย (SET) ภายในเดือน ก.พ.นี้ ในหมวดธุรกิจบริการการแพทย์
ทั้งนี้ บริษัทฯจะเสนอขายหุ้นสามัญเพิ่มทุนจำนวนไม่เกิน 163.78 ล้านหุ้น คิดเป็น 30% ของจำนวนหุ้นสามัญที่เรียกชำระแล้วทั้งหมดภายหลังการเสนอขายในครั้งนี้ โดยแบ่งเสนอขายต่อประชาชน จำนวน 155.78 ล้านหุ้น และเสนอขายต่อกรรมการและผู้บริหาร 8 ล้านหุ้น โดยมีบล.ธนชาต เป็นที่ปรึกษาทางการเงินและผู้จัดจำหน่าย